
Какво точно ще бъдат последствията при реализация на инвестиционните намерения на "Петрургия" ООД за изграждане на предприятие за производство на каменна вата  и инсталация за изгаряне на отпадъци  край село Върбовка? 

В проекта като основен енергоизточник за производството е описана инсталация за изгаряне на отпадък /RDF/. В тази инсталация се предвижда да бъдат изгаряни приблизително 1200 тона RDF ежедневно или приблизително 438 000 тона годишно. 
Подобна дейност ще генерира изключително опасно замърсяване в много широк диаметър (в зависимост от силата на ветровете може да достигне до 40км) около предприятието. 
Ето защо, загрижени за бъдещето на населението на нашия регион, изразяваме категоричното си несъгласие с това инвестиционно намерение. 
[bookmark: _GoBack]На основата от опита с подобни инсталации в Западна Европа и Северна Америка знаем за доказано негативния ефект върху здравето на хората, въздуха, водите и почвите. Голяма част от отделените вещества са директно отровни, смята се, че предизвикват различни видове ракови заболявания, както и че могат да увредят плода преди раждането. Повечето от тези вещества имат свойството да се натрупват в почвата и водите и постепенно оттам да преминат във всички селскостопански продукти и от там да стигнат до нашата трапеза.
Смятаме да предприемем всички възможни действия в рамките на закона, за да не позволим подобни проекти да застрашават бъдещето на населението в региона.

